ધન : તા. 29ના રોજ આપ આર્થિક બાબતોમાં વધુ ધ્યાન આપશો અને મર્યાદિત અથવા તો તમારી જરૂરિયાતની તુલનાએ ઘણી ઓછી આવકમાં પણ દરેક કાર્યોનું નિયમન કરવાની કળા તમારે બતાવવી પડશે. આપના આ દૃષ્ટિકોણના કારણે આર્થિક સ્થિતિ એકંદરે સ્થિર રહેશે. તા. 30અને 31 દરમિયાન આર્થિકક્ષેત્રમાં લાભ થશે. નવા કાર્યની શરૂઆત થશે. ભાઈ-બહેનોના સંબંધોમાં સુખ-શાંતિ રહેશે. ટૂંકી મુસાફરીના યોગ છે. પ્રણય પ્રસંગમાં પણ સમય વ્યતીત થાય. બીજા પર આશા ન રાખતા અને પોતાના કાર્ય પોતેજ કરજો જેથી આપને આત્મસંતોષ પણ મળશે. ઘરમાં શુભ પ્રસંગોનું આયોજન થાય. તા. 1,2 અને તા. 3 બપોર સુધી લોકપ્રિયતાની બાબતમાં સૌથી આગળ રહેશો. આપના માટે આ સમય પ્રસન્નતા ભર્યો પસાર થશે. આપના હાથે કોઈ સારું કાર્ય થશે. ઘર માટે કોઈ નવી વસ્તુની ખરીદી કરવાના કારણે મન પ્રફુલ્લિત રહેશે. નોકરીમાં પ્રમોશનના યોગો બને છે. ધંધામાં સારી પ્રગતિ થાય. સરકારી કામકાજમાં સફળતા મળે. તા. 3 આપે આવક વૃદ્ધિ માટે જે પણ આયોજ્ન કે મનમાં વિચાર હોય તે અમલમાં નહીં મૂકી શકો. આપને યાત્રા દરમિયાન કષ્ટ પડશે. આપને બધી બાજુથી મુસીબતથી ઘેરાયેલા હોવાનો અહેસાસ થશે. જમીન મકાનમાં રોકાણથી ફાયદો થાય. માતાની તબિયત નરમ ગરમ રહે.